কাৰ্বি পাৰ্বাত্য জিলাকেইখনত বসবাস কৰা বড়োসকলক পাৰ্বত্য জনজাতিৰ মৰ্য্যাদা দিবলৈ ওলোৱাৰ প্ৰতিবাদত ২৬ নৱেম্বৰ, অৰ্থাৎ কাইলৈ কেইবাটাও সংগঠনে ১২ঘণ্টীয়া কাৰ্বি আংলং বন্ধৰ আহ্বান জনাইছে।
কাৰ্বি ছাত্ৰ সন্থাৰ(কে এছ এ) ছিমিয়ন ৰংফাৰ নেতৃত্বৰ গোটে কাৰ্বি আংলঙৰ অন্যান্য ১৫টা সংগঠনৰ সৈতে লগ লাগি এই বন্ধৰ আহ্বান জনাইছে।
"আমি বড়োলেণ্ড চুক্তিৰ বিৰোধিতা কৰা নাই। বড়োসকলে তেওঁলোকৰ ঠাইৰ উন্নতি কৰিবলৈ চেষ্টা কৰি আছে। সেইটোত আমি আনন্দিত। তেওঁলোকে এইটো বুজা উচিত যে আমি তেওঁলোকৰ বিৰুদ্ধে নহয়।" ছিমিয়ন ৰংফাই কয়।
ছিমিয়ন ৰংফাৰ নেতৃত্বৰ কাৰ্বি ছাত্ৰ সন্থাৰ উপৰি বন্ধৰ আহ্বান জনোৱা সংগঠনৰ ভিতৰত আছে কাৰ্বি আংলং ৱ'মেন জাষ্টিচ ফ'ৰাম, ষ্টুডেণ্টছ য়ুথ কাউন্সিল, হিলছ প্ৰগ্ৰেছিভ য়ুথ এছ'চিয়েশ্যন, অল ইণ্ডিয়া কাৰ্বি ষ্টুডেণ্টছ য়ুনিয়ন আদি।
ইয়াৰোপৰি সময়ত কোনো অপ্ৰীতিকৰ আৰু আইন-শৃংখলাজনিত পৰিস্থিতিৰ সৃষ্টি নকৰিবলৈ বন্ধৰ আহ্বানকাৰী অন্যতম সংগঠন কাৰ্বি ছাত্ৰ সন্থা (ছিমিয়ন)ৰ সভাপতি ছিমিয়ন ৰংফাই আহ্বান জনাইছে। বন্ধৰ সময়ছোৱাত পৰীক্ষাকে ধৰি, চিকিৎসা, পানী যোগান আদি অত্যাৱশকীয় সেৱাসমূহক ৰেহাই দিয়া হৈছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
